Stjepan Šiber

General Stjepan Šiber preminuo je danas u Sarajevu u 78. godini, potvrdio je za Klix.ba njegov sin Boris.

General Stjepan Šiber preminuo je danas u Sarajevu u 78. godini, potvrdio je za Klix.ba njegov sin Boris.

TEKST SE NASTAVLJA ISPOD OGLASA

Stjepan je bio jedan od glavnih organizatora odbrane Bosne i Hercegovine početkom agresije 1992. godine, a vrijeme i mjesto njegove sahrane će biti naknadno objavljeni.



Rođen je 20. augusta 1938. u Gradačcu gdje je završio osnovnu i srednju školu, a nakon toga 1957. odlazi u Ljubljanu na Vojnu akademiju Kopnene vojske.



Nakon završene akademije postaje aktivni oficir u JNA, a do 1992. godine je napredovao do čina pukovnika. U aprilu 1992. stavlja se na raspolaganje i staje u odbranu zemlje. Predsjedavajući Predsjedništva Alija Izetbegović mu je predlagao da postane komandant Armije BiH, no Šiber je to odbio jer je ministar obrane bio Hrvat. Imenovan je zamjenikom komandanta Armije BiH.



Šiber se zalagao za jedinstvenu i cjelovitu Bosnu i Hercegovinu zasnovanu na građanskoj demokratiji. Tokom rata je izjavio "da se slučajno rodio kao Hrvat te da se mogao roditi i kao Ciganin".